مرغوب الرحمن بجنوری

مرغوب الرحمن بجنوری (1914–2010ء) ایک ہندوستانی دیوبندی عالم دین تھے۔ انھوں نے تقریباً تیس سال دار العلوم دیوبند کے انتظام و اہتمام سے جڑی ہوئی خدمات انجام دی ہیں۔

 ابتدائی و تعلیمی زندگی 
مرغوب الرحمن بجنوری 1313ھ مطابق 1914ء کو محلہ قاضی باڑہ، بجنور میں شیخ الہند کے شاگرد اور محدث کشمیری کے رفیق درس مشیت اللّٰہ قاسمی (متوفی: 1952ء) کے یہاں پیدا ہوئے تھے۔ ان کے بڑے بھائی مطلوب الرحمن بجنوری (متوفی: 1988ء) شیخ الاسلام کے شاگرد تھے۔

ان کی ابتدائی تعلیم مدرسہ رحیمیہ مدینۃ العلوم جامع مسجد، بجنور میں ہوئی۔ متوسط و اعلیٰ تعلیم کے لیے 1348ھ م 1929ء میں دار العلوم دیوبند میں داخلہ لیا اور 1352ھ (م 1933ء) میں سند فراغت حاصل کی۔ مزید ایک سال رہ افتا کی تعلیم حاصل کی۔ نظام الدین اعظمی ان کے شریکِ دورۂ حدیث تھے۔

انھوں نے حسین احمد مدنی سے صحیح البخاری اور جامع ترمذی پڑھی تھی، نیز اساتذۂ حدیث میں محمد اعزاز علی امروہوی، محمد ابراہیم بلیاوی، اصغر حسین دیوبندی، محمد رسول خان ہزاروی، عبد السمیع دیوبندی اور نبیہ حسن دیوبندی شامل تھے۔<ref name="Azami"> ہفت روزہ الجمعیت، امیر الہند نمبر (مارچ 2011 ء - ربیع الاول 1432ھ)،۔ ایڈیٹر: محمد سالم جامعی، مضمون: کیا شخص تھا جو راہ وفا سے گذر گیا' از حبیب الرحمن قاسمی اعظمی، صفحہ: 29، ناشر: جمعیت علمائے ہند</ref> نیز ان کے افتا کے اساتذہ میں محمد شفیع دیوبندی اور محمد سہول بھاگلپوری شامل تھے۔

 تدریس و دیگر خدمات 
فراغت کے بعد مختصر مدت تک مدرسہ رحیمیہ مدینۃ العلوم جامع مسجد، بجنور میں مدرس رہے۔ پھر گھریلو، تجارتی، ملی و سماجی خدمات میں لگ گئے اور تدریسی سلسلہ جاری نہ رہ سکا۔ ہفت روزہ الجمعیت، امیر الہند نمبر (مارچ 2011 ء - ربیع الاول 1432ھ)،۔ ایڈیٹر: محمد سالم جامعی، مضمون: دار العلوم دیوبند کا بیدار مغز مہتمم نہ رہا از مولانا محمد مسعود عزیزی ندوی، صفحہ:82، ناشر: جمعیت علمائے ہند فراغت کے بعد اپنے محلہ کی مسجد میں بغیر تنخواہ کے 25 سال امامت کے فرائض انجام دیے۔ 1382ھ بہ مطابق 1962ء میں انھیں مجلس شورٰی دار العلوم دیوبند کا رکن بنایا گیا۔ رجب 1401ھ م مئی 1981ء میں انھیں دار العلوم کا معاون مہتمم بنایا گیا اور شوال 1402ھ م اگست 1982ء میں انھیں محمد طیب قاسمی کے بعد دار العلوم دیوبند کا گیارھواں مہتمم بنایا گیا۔ اپنی وفات تک 28 سال وہ دار العلوم کے مہتمم ریے۔ ہفت روزہ الجمعیت، امیر الہند نمبر (مارچ 2011 ء - ربیع الاول 1432ھ)،۔ ایڈیٹر: محمد سالم جامعی، مضمون: مولانا مرغوب الرحمن: دار العلوم دیوبند کا مرد دانا و درویش از نور عالم خلیل امینی، صفحہ:33، ناشر: جمعیت علمائے ہند

 اداروں یا تنظیموں کی رکنیت یا صدارت 
سید اسعد مدنی کی وفات کے بعد 2006ء میں انھیں امارت شرعیہ ہند کا تیسرا امیر بنایا گیا۔ اسی مناسبت سے انھیں امیر الہند ثالث سے یاد کیا جاتا ہے۔ ہفت روزہ الجمعیت، امیر الہند نمبر (مارچ 2011 ء - ربیع الاول 1432ھ)،۔ ایڈیٹر: محمد سالم جامعی، مضمون: قافلۂ ملت کے سالار حضرت مولانا مرغوب الرحمن... دار العلوم دیوبند کے ایک مثالی سربراہ از محمد سالم جامعی، صفحہ:62، ناشر: جمعیت علمائے ہند دار العلوم دیوبند کے اہتمام کے علاوہ؛ دیگر کئی اداروں اور تنظیموں کے رکن تھے، جیسے: ہفت روزہ الجمعیت، امیر الہند نمبر (مارچ 2011 ء - ربیع الاول 1432ھ)،۔ ایڈیٹر: محمد سالم جامعی، مضمون: امیر الہند مولانا مرغوب الرحمن--ایک نظر میں از مولانا محمد سلمان بجنوری، صفحہ:2، ناشر: جمعیت علمائے ہند
 دار العلوم ندوۃ العلماء کی مجلس منتظمہ کے رکن رہے۔
 جمعیت علمائے ہند کی مجلس عاملہ کے رکن رہے۔
 جامعہ قاسمیہ مدرسہ شاہی کی مجلس شوریٰ کے رکن رہے۔
 کل ہند مجلس تحفظ ختم نبوت کے پہلے صدر تھے۔
 1995ء سے 2010ء یعنی اپنی وفات تک رابطۂ مدارس اسلامیہ عربیہ'' کے پہلے صدر۔

 وفات 
یکم محرم الحرام 1432ھ مطابق 8
دسمبر 2010ء بدھ کی صبح کو بجنور میں ہجری تقویم کے اعتبار سے 100 سال اور شمسی تقویم کے اعتبار سے 96 سال کی عمر میں ان کا انتقال ہوا۔

 حوالہ جات 

زمرہ:1914ء کی پیدائشیں
زمرہ:2010ء کی وفیات
زمرہ:احناف
زمرہ:بھارتی تعلیمی سوانح حیات نامکمل
زمرہ:دار العلوم دیوبند کا تدریسی عملہ
زمرہ:دیوبندی شخصیات
زمرہ:دار العلوم دیوبند کے فضلا
زمرہ:اکیسویں صدی کے ہندوستانی مسلمان
زمرہ:بجنور کی شخصیات
زمرہ:بھارت کے سنی علما
زمرہ:بیسویں صدی کے ہندوستانی مسلمان
زمرہ:ضلع بجنور کی شخصیات
زمرہ:ویکی ڈیٹا سے مطابقت رکھنے والی مختصر تفصیل